fi fi fi vo vo fi fi fi fi fi fi it nb fi en fi fi fi fi fi fi fi fi fi fi fi fi fi fi fi fi en fi fi fi fi fi fi en fi fi fi fi fi fi fi fr fi fi fi fi fi fi fi fi fi fi
Imetysohjaus ja kotikäynnit vauvaperheeseen | Kätilö- ja koulutuspalvelu Jaga
Imetysohjauskäynnit ja neuvola kotona - myös etäohjaus
Tavallisia syitä hakea apua imetykseen ovat imetyskipu, vauvan imuote, kireä kielijänne, kysymykset maidon riittävyydestä ja maitomäärän lisäämisestä, suihkutissit, sopivan imetysasennon löytäminen, sekä vauvan hulinat tai rintaraivarit.
Haasteiden ja ongelmien edessä on tärkeää etsiä apua. Henkilökohtainen ja yksilöllinen tapaaminen imetysohjaajan kanssa auttaa ratkaisemaan ongelmia.
Kotikäynnillä aiheena voi olla esimerkiksi imuotteen parantaminen, vauvan painonseuranta, lisämaidon antaminen imetysapulaitteella imetyksen yhteydessä, lisämaitojen purku tai haavanhoito. Saat käynnin yhteydessä tarvikkeet ja ohjeet.
Imetysohjaaja voi myös auttaa erottamaan, mikä on vauvan normaalia ikään kuuluvaa käytöstä rinnalla. Raskausaikana tapaamisen aiheena voi olla imetyksen aloittamiseen ja ensi-imetykseen valmistautuminen: kuinka saada imetys mahdollisimman hyvään alkuun synnytyksen jälkeen. Ensimmäiset viikot ovat tärkeää aikaa maidon määrän kasvattamisen kannalta, ja tässä vaiheessa viikkokin on pitkä aika odottaa apua. Tiheän imun kaudet, rintaraivarit ja haavat tai kipu imettäessä aiheuttavat ongelmia myöhemminkin. Tahdistettu pulloruokinta auttaa vauvaa, joka saa maitoa muualta kuin suoraan rinnasta. Lisäruokien aloittaminen, töihinpaluu, yövieroitus ja uusi raskaus mietityttävät usein vanhempia. Imetysohjausta voit saada myös vieroitukseen ja imetyksen lopettamiseen liittyen.
Imetysongelmiin saa ja kannattaa hakea apua. Asiantunteva ja näyttöön perustuva imetysohjaus auttaa pääsemään ongelmista yli.
Neuvola tulee kotiisi – kotikäynti vauvaperheeseen
Olisiko mukavaa, jos saisit tukea ensiviikkojen tai -kuukausien vauvaelämään kätilön kotikäynnillä? Käynnillä voidaan tarkistaa vauvan yleisvointi, jäntevyys, refleksit, iho, napa, kielijänne ja painonkehitys. Perheen toiveiden mukaisesti käyntiin voi sisältyä
vauvahierontaohjaus, jossa opit hierontaotteet helpottamaan vatsavaivoja sekä vahvistamaan vuorovaikutusta tai
vauvanhoito-ohjaus (esim. kylvetys tai motorisen kehityksen tukeminen).
ompeleiden poisto sektiohaavalta – myös haavaimun (esim. Pico) poisto onnistuu. Repeämä- tai episiotomiahaavan tarkistus ja kohdun palautuminen voidaan tarkistaa tarvittaessa. Saat myös rikkoutuneiden rinnanpäiden haavanhoito-ohjeet.
Kaikessa työssäni minulle on kätilönä tärkeintä kunniottaa perheen omia valintoja ja löytää ratkaisuja perheen omista tarpeista lähtien.
Lue lisää imetysapulaitteen kokoamisesta ja käytöstä
Imetysapulaitteeseen sopivia koon ch6 imuletkuja myy verkkokauppa Edis.fi
Kielijänne ja imetys, 2017, kätilö ja IBCLC Meri Haahtela
GOLD Lactation Online Conference 2017
Imetysohjaaja (WHO), 2015, Metropolia AMK osana kätilön tutkintoa
Imetystukiäitikoulutus, 2013-2014, Imetyksen tuki ry
Imetystiedon peruskurssi, 2012, Imetyksen tuki ry
Kätilö- ja koulutuspalvelu Jaga
Iso Roobertinkatu 35-37 A, 2. krs. 00100 Helsinki.
Palvelualue: Kotikäynnit Helsinki, Espoo, Vantaa, Naistenklinikka, Espoon synnytyssairaala (Jorvi)
© Jaga tmi Eeva Itkonen 2014-2022 | Tietosuojaseloste
Minkälainen sinun synnytyskokemuksesi oli?
Synnytyslabyrinttityöskentely auttaa tarkastelemaan synnytystä taiteen tekemisen kautta henkisenä ja emotionaalisena siirtymänä. Myös puhuminen auttaa - synnytyskeskustelu kätilön kanssa auttaa synnytyskokemuksen käsittelyssä, myös etänä.